93 yoshli Robert Mugabe Zimbabve prezidentligiga nomzodini qo‘yishga qaror qildi

Zimbabve prezidenti Robert Mugabe 2018-yilda bo‘lib o‘tadigan saylovlarda nomzodini qo‘yishga qaror qildi. Bu haqda “Korrespondent.net” xabar bermoqda.

Hukmron partiyaning Sharqiy Mashonalend provinsiyasida o‘tkazilgan mitingida ishtirok etgan Mugabe barcha a’zolarni kelishmovchiliklarni bartaraf etish va 2018-yilgi saylovlarda partiyaning g‘alabasini ta’minlash uchun harakatlarni birlashtirishga chaqirdi.
Saylovlargacha qolgan yil davomida 93 yoshli prezident mamlakatning har bir provinsiyasida bo‘lib, siyosiy dasturini ilgari surishni rejalashtirmoqda.
Ma’lumot uchun, Robert Mugabe Zimbabve mustaqilligi e’lon qilingan 1980-yilda bosh vazir lavozimini egallagan, 1987-yilda esa prezident etib saylangandi.